Íslendingaliðið CSKA Moskva í rússnesku úrvalsdeildinni vann í dag 1 - 0 sigur á Akhmat í næstsíðustu umferð deildarinnar . Hörður Björgvin Magnússon og Arnór Sigurðsson voru báðir í byrjunarliði CSKA Moskvu í leiknum í dag . Hörður Björgvin lék allan leikinn í hjarta varnarinnar og hjálpaði liði sínu að halda markinu hreinu og þá var Arnór einn af sóknarmönnum liðsins en hann spilaði fyrstu 78. mínúturnar . Tölfræðin úr leiknum gefur til kynna að leikurinn hafi verið nokkuð jafn en það bar til tíðinda á 65. mínútu leiksins þegar varnarmaður Akhmat gerðist brotlegur innan teigs og dómari leiksins dæmdi vítaspyrnu . Fedor Chalov tók vítaspyrnuna fyrir CSKA Moskvu og skoraði af öryggi . Það reyndist eina markið í leiknum og lokatölur urðu 1 - 0 CSKA Moskvu í vil . Með sigrinum fór CSKA Moskva langt með það að tryggja sér umspilssæti í Evrópudeildinni á næstu leiktíð . 4. og 5. sæti rússnesku úrvalsdeildarinnar gefa sæti í þeirri keppni en liðið er sem stendur í 4. sæti deildarinnar með 48 stig . Ef Krasnodar , sem er í 3. sætinu með tveimur stigum meira en CSKA , misstígur sig á morgun í leik gegn Arsenal Tula og í síðustu umferðinni þá getur CSKA Moskva náð umspilssæti í Meistaradeild Evrópu .